15/07/2015 | Administración LocalMunicipal
Fene
Secretaría
Anuncio de nomeamentos e delegación de competencias

En base ao previsto nos artigos 44, 46 e 52 do RD 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais e o artigo 75.5 da Lei 7/1985, do 2 de abril, de bases do réxime local, faise público que: “1º Nomear membros da Xunta de Goberno Local do Concello de Fene ós seguintes concelleiros e concelleiras: - Jessica Andrea Gordi Lindblom - Marian Dumitru Barghout Poliz - Alejandro Ernesto Ettahiri Faida - Ana Jose Trapiello Enseñat 2º Delegar na Xunta de Goberno Local as seguintes competencias da Alcaldía: a) Concesión de toda clase de licencias de obra e instalación, as licencias de primeira ocupación, utilización e as licencias de apertura de establecementos e actividades, declaración completa de comunicacións previas e, en xeral, a súa toma en coñecemento. b) A concesión de autorizacións para a utilización privativa especial de bens de dominio público, agás as relativas a actividades recreativas consistentes en festas e verbenas. c) A aprobación dos expedientes e adxudicación das contratacións e concesións de toda clase, incluída a adquisición de bens e dereitos cuxa competencia lle atribúe á Alcaldía a normativa vixente a partir dun valor estimado do contrato de 50.000 €, impostos excluídos, así como a modificación, resolución e imposición de penalidades por incumprimentos contractuais nos referidos expedientes de contratación e adquisición. d) O alleamento de bens e dereitos do patrimonio municipal cuxa competencia lle atribúe á Alcaldía a normativa vixente a partir dun valor estimado do contrato de 50.000 €. e) A aprobación da oferta de emprego público de cordo co presuposto e a plantilla aprobados polo Pleno, aprobar as bases das probas para a selección do persoal funcionario de carreira e laboral fixo e para os concursos de provisión de postos de traballo. f) A declaración de situacións administrativas do persoal ó servizo da Corporación. g) A análise, estudo e posterior acordo ou informe, segundo proceda, dos escritos e comunicacións doutras entidades ou organismos que requiran un acto administrativo resolutorio, de coñecemento ou de informe polo Concello, sen prexuízo de que, por razóns de urxencia, a Alcaldía poida realizar estas actuacións dando conta á Xunta de Goberno Local para o seu coñecemento. h) Concesión, transmisión ou modificación de licencias de auto-turismo. i) A concesión de subvencións cando estean sometidas a procedemento de concorrencia competitiva. j) Recoñecer todas as obrigas e a aprobación de todos os gastos dentro dos límites que competan ó alcalde así como a ordenación do seu paqamento, coa excepción dos que se indican a continuación: as liquidacións por inserción de anuncios en boletíns e diarios oficiais, os gastos imputables ó capítulo 1 (nóminas, seguros sociais, etc), gastos de indemnizacións por asistencias a órganos colexiados dos membros da corporación, gastos de indemnizacións por razón do servizo do personal municipal e órganos de goberno, gastos obxecto de domiciliación bancaria (cotas de xuros e amortizacións da débeda municipal, comisións bancarias e outros gastos financeiros imputables ó capítulo 3, etc), e as facturas relativas a gasto corrente e pago periódico dos conceptos orzamentarios 200, 202, 213, 222, e dos subconceptos 22100, 22101, 22102, 22500, 22501 e 22502. k) A aprobación inicial dos instrumentos de planeamento de desenvolvemento urbanístico e a aprobación dos instrumentos de xestión urbanística e dos proxectos de urbanización.3º As delegacións feitas comprenden facultades resolutivas mediante actos administrativos que afecten a terceiros.4º Desta resolución darase conta ao Pleno da Corporación na primeira sesión que se celebre, notificándose aos designados e publicándoo no boletín oficial da provincia, sen prexuízo da súa efectividade a partir do día seguinte ao da súa sinatura.5º Quedan derrogados calquera outro decreto ou resolución que se opoña ao contido desta resolución.6º Notificar persoalmente ós nomeados a presente resolución, ordear a súa publicación no Boletín Oficial da Provincia e dar conta desta resolución ó Pleno da Corporación na primeira sesión que se celebre.” “1º Nomear Tenentes de alcalde, pola orde que de seguido se indica, ós/ás seguintes señores/as concelleiros/as membros da Xunta de Goberno Local: - 1ª Tenente de alcalde: Antón Lois Noceda Carballo - 2º Tenente de alcalde: Xoán Manuel Rodríguez Bastida - 3º Tenente de alcalde: Alejandra Permuy Meizoso - 4º Tenente de alcalde: Joaquín Julián Ayala Garrido 2º Corresponde ós nomeados substituirme na Alcaldía, pola orde sinala, nos casos legalmente establecidos.3º Notificar persoalmente ós nomeados a presente resolución, ordear a súa publicación no Boletín Oficial da Provincia e dar conta desta resolución ó Pleno da Corporación na primeira sesión que se celebre.” “1º Efectuar a favor dos Sres/as concelleiros/as membros da Xunta de Goberno Local as seguintes delegacións xenéricas correspondentes ás áreas que se relacionan: I Delégaselle a Área de Desenvolvemento Territorial e do Medio ao concelleiro Antón Lois Noceda Carballo. II Delégaselle a Área de Organización e Seguridade á concelleira Alejandra Permuy Meizoso. III Delégaselle a Área de Dinamización Social e Transparencia ao concelleiro Xoán Manuel Rodríguez Bastida.2º As delegacións xenéricas acordadas no apartado anterior suxeitaránse ó seguinte réxime xurídico: a) Abarcarán a facultade de coordinar as diferentes subáreas nas que se divide cada área, dirixindo os servizos correspondentes, sen prexuízo das facultades de xestión encomendadas aos delegados especiais, pero sen incluir a facultade de resolver mediante actos administrativos que afecten a terceiros. b) A Alcaldía poderá revogar en calquera momento as delegacións efectuadas seguindo as mesmas formalidades aplicadas para outorgalas. c) A Alcaldía poderá avocar en calquera momento a competencia delegada de acordo co que dispón o artigo 14 da Lei 30/1992, de 26 de novembro. d) Corresponderá á Alcaldía resolver las posibles dúbidas que se formulen en relación coa aplicación desta resolución.3º Conferir as seguintes delegacións especiais ós seguintes concelleiros/as que a seguir se relacionan, para os servizos que igualmente se sinalan: I Conferir a delegación das subáreas de Obras (Área de Desenvolvemento Territorial e do Medio) e Servizos (Área de Organización e Seguridade) no concelleiro Antón Lois Noceda Carballo. II Conferir a delegación da subárea de Urbanismo e Vivenda no concelleiro Justo Martínez Ardá (Área de Desenvolvemento Territorial e do Medio) III Conferir a delegación da subárea de Medio Ambiente á concelleira María Manuela Aguilar Prieto (Área de Desenvolvemento Territorial e do Medio) IV Conferir a delegación das subáreas de Persoal, Seguridade, Formación e Emprego á concelleira Alejandra Permuy Meizoso (Área de Organización e Seguridade) V Conferir a delegación das subáreas de Cultura e Ensino á concelleira Amalia García Balado (Área de dinamización social e transparencia) VI Conferir a delegación das subáreas de Benestar Social e Igualdade ao concelleiro Joaquín Julián Ayala Garrido (Área de dinamización social e transparencia) VII Conferir a delegación das subáreas de Deportes, Participación e Información Cidadá, Transparencia e Comunicación ao concelleiro Xoán Manuel Rodríguez Bastida (Área de dinamización social e transparencia) VIII Conferir a delagación das subáreas de Xuventude (Área de dinamización social e transparencia) e Promoción económica (Área de dinamización económica) ao concelleiro César Daniel Castro García.4º As delegacións especiais efectuadas no apartado anterior, enténdense conferidas como delegacións da dirección e xestión interna dos servizos, pero non inclúen a facultade de resolver mediante actos administrativos que afecten a terceiros. O Concelleiro que ostente a delegación xenérica da área á que pertence o servicio, terá a facultade de supervisar a actuación dos/as concelleiros/as con delegacións especiais.5º A presente resolución será efectiva dende o día seguinte ó da súa sinatura e será publicada no Boletín oficial da provincia de A Coruña, en cumprimento do que dispoñen os artigos 44 e 46 do Real decreto 2568/1986, de 28 de novembro. Asi mesmo, esta resolución será notificada ós/ás interesados/as, facéndolles saber que, de acordo co que dispón o artigo 114 do Real decreto 2568/1986, de 28 de novembro, a delegación entenderase aceptada tacitamente se no prazo de tres días hábiles contados dende a notificación non realizan ningunha manifestación expresa no senso contrario ante o órgano delegante.6º Ordenar a publicación desta resolución no Boletín Oficial da Provincia e dar conta da mesma ó Pleno da Corporación e á Xunta de Goberno Local na primeira sesión que se celebre.” “1º Aprobar a fixación das seguintes adicacións parciais con efectos económicos dende o día seguinte ao do presente acordo, dos seguintes cargos da Corporación, coas retribucións e adicacións mínimas que de seguido se indican: · Sr. Alcalde-Presidente, Juventino José Trigo Rey: 20.701,00 € brutos anuais distribuídos en 12 pagas mensuais e dúas extraordinarias da mesa contía nos meses de xuño e decembro. O réxime da adicación mínima diaria será do 41% da xornada laboral. · Sr. Concelleiro delegado especial da subárea de urbanismo e vivenda Miguel Cristobal Trindade Guerado: 10.352,00 € brutos anuais distribuídos en 12 pagas mensuais e dúas extraordinarias da mesma contía nos meses de xuño e decembro. O réxime de adicación mínima diaria será do 21% da xornada laboral. · Sra. Concelleira delegada xenérica da área de organización e seguridade e delegada especial da subárea de Persoal, Seguridade, Formación e Emprego Alejandro Ernesto Ettahiri Faida: 10.352,00€ brutos anuais distribuídos en 12 pagas mensuais e dúas extraordinarias da mesma contía nos meses de xuño e decembro. O réxime de dedicación mínima diaria será do 21% da xornada laboral. O devengo das pagas extraordinarias dos meses de xuño e decembro estarán suxeitas ás mesmas normas que as previstas para o personal funcionario.2º Solicitar ante a Tesourería Xeral da Seguridade Social a afiliación e alta dos concelleiros con adicación parcial 3º Os membros da Corporación que non desempeñen cargos en réxime de adicación parcial percibirán, pola concorrencia efectiva ás sesións dos órganos colexiados dos que formen parte, as asistencias que de seguido se indican: O pago das asignacións realizarase previo certificado da Secretaría da asistencia efectiva de cada un dos membros da corporación municipal ás correspondentes sesións. En caso de concorrer dúas ou máis sesións de calquera dos órganos indemnizables no mesmo día cuxa hora de inicio, segundo a convocatoria, non difira en máis de tres horas, os Sres. concelleiros/as de que se trate percibirán a cantidade correspondente a unha soa sesión, aplicándose a sinalada á de maior contía. Tendo en conta o actual contexto de crise económica, fíxase un máximo anual de indemnizacións por asistencias a determinados órganos colexiados de acordo co seguinte: -Sesións extraordinarias do Pleno da Corporación e Xunta de Goberno Local: máximo indemnizable 8 sesións por exercicio, a excepción do ano 2015 no que serán só indemnizables, como máximo, 4 sesións que se celebrasen a partir da adopción do presente acordo. -Sesións extraordinarias da Xunta de Delegados: máximo indemnizable 3 sesións por exercicio, excepto para o ano 2015 que serán só indemnizables, como máximo, 2 sesións que se celebrasen a partir da adopción do presente acordo. -Sesións extraordinarias da Xunta de Goberno Local: máximo indemnizable 8 sesións por exercicio, excepto para o ano 2015 que serán só indemnizables, como máximo, 4 sesións que se celebrasen a partir da adopción do presente acordo. Non serán indemnizables as sesións constitutivas dos órganos colexiados.4º A contía das adicacións parciais e indemnizacións por asistencias a órganos colexiados fixadas neste acordo serán revisadas para cada exercicio orzamentario con efectos de 1 de xaneiro, na forma que establezan as bases de execución do orzamento de cada exercicio.5º As indemnizacións por gastos ocasionados no exercicio do seu cargo por parte dos cargos electos do concello regularanse nos termos que a continuación se indican: 1) Só dan dereito a indemnización os gastos ocasionados en comisións de servicio fóra do termo municipal do Concello de Fene levadas a cabo por: - Alcalde presidente - Concelleiros, previa autorización por parte do Alcalde.2) Conceptos indemnizables. Os cargos electos cando realicen algunha das funcións que dan dereito a indemnización segundo o Real Decreto 462/2002, de 24 de maio, sobre indemnizacións por razón do servicio, ou polas normas que modifiquen a contía e o réxime destas, segundo o apartado anterior, serán resarcidos pola contía exacta dos gastos realizados que sexan necesarios para o exercicio das citadas funcións, de acordo coa xustificación documental dos mesmos. En caso contrario, indemnizarase na contía sinalada para o grupo 1 do anexo II e III do Real decreto 462/2002, de 24 de maio, sobre indemnizacións por razón do servicio, ou polas normas que modifiquen a contía e o réxime destas.3) Criterios de devengo dos gastos de aloxamento e manutención.3.1. Nas comisións cuxa duración sexa igual ou inferior a un día natural, en xeral non se percibiran indemnizacións por gastos de aloxamento nin de manutención salvo cando, tendo a comisión unha duración mínima de cinco horas: - ésta se inicie antes das catorce horas y remate despois das dezaseis horas. Neste supostos poderán abonarse os gastos de manutención que se xustifiquen.3.2. Nas comisións cuxa duración sexa igual ou inferior a vintecatro horas, pero comprendan parte de dous días naturais, poderán percibirse indemnizacións por gastos de aloxamento correspondentes a un só día e os gastos de manutención nas mesmas condicións fixadas no seguinte apartado para os días de saída e regreso.3.3. Nas comisións cuxa duración sexa superior a vintecatro horas terase en conta: a) No día de saída poderanse percibir gastos de aloxamento pero non gastos de manutención, salvo que a hora fixada para iniciar a comisión sexa anterior as catorce horas, poderanse percibir gastos de manutención de comida e cena, reducíndose a cena cando dita hora de saída sexa posterior as catorce horas pero anterior as vintedúas horas. b) No día de regreso non se poderán percibir gastos de aloxamento nin de manutención, salvo que a hora fixada para concluír a comisión sexa posterior as catorce horas, en cuxo caso se percibirá, con carácter xeral, unicamente unha única indemnización pola comida. Se a hora fixada para concluír a comisión é posterior ás 22.00 horas percibirá tamén a indemnización pola cea. c) nos días intermedios entre os de saída e regreso se percibirán dietas de tódolos gastos de manutención ocasionados que estén debidamente xustificados( almorzo, comida e cea). 4) Indemnizacións por gastos de viaxe.4.1.-Toda comisión de servicio dará dereito a viaxar pola conta do Concello dende o lugar de inicio ata o de destino, e o seu regreso, no medio de transporte que se determine ao autorizar a comisión, procurándose que o desprazamento efectúese por liñas regulares. Se o autorizar a comisión de servicio non se determinara expresamente o medio de transporte, o comisionado poderá empregar os medios regulares dispoñibles e, no seu caso, cas instruccións impartidas a hora de aprobar a comisión de servicio.4.2.- Indemnizaranse polo importe do billete ou pasaxe utilizado, o importe xustificado, cos seguintes limites: a) Avión: clase turista ou clase de contía inferior a prevista para aquela. b) Trens de alta velocidade: grupo primeiro, clase preferente; segundo e terceiro grupo, clase turista. c) Trens nocturnos: grupo primeiro, cama preferente; segundo y terceiro grupo, cama turista ou liteiras. d) Trens convencionais e outros medios de transporte: grupos primeiro e segundo, clase primeira ou preferente; terceiro grupo, clase segunda ou turista. Non obstante o disposto no parágrafo anterior, nos casos de urxencia cando non houbera billete ou pasaxe da clase que corresponda, ou por motivos de representación ou duración dos viaxes, a autoridade que ordene a comisión poderá autorizar unha clase superior. Nos casos en que se utilicen para o desprazamento medios gratuítos do Estado non se terá dereito a ser indemnizado por este concepto. Así mesmo, poderanse indemnizar os gastos de: 1) consignas de equipaxes cando o comisionado vexase obrigado a permanecer «en tránsito» nalgunha cidade ou no propio aeroporto ou estación.2) taxis ou vehículos de aluguer con ou sen conductor en destino, sempre que se autorice excepcionalmente na orden de comisión.3) billetes de metro tamén serán indemnizables, neste caso non será necesaria a autorización expresa na orde da comisión de servicio.4.3.-Cando na orden da comisión se autorice a súa utilización, serán así mesmo indemnizables como gastos de viaxe, unha vez xustificados documentalmente, os gastos de desprazamento en taxi entre as: estacións de ferrocarril, autobuses, portos e aeroportos, así como tamén dende o parking onde se deixe o vehículo propio; e o lugar de destino da comisión ou el lugar da residencia oficial, segundo se trate da ida ou de regreso, respectivamente, así como os correspondentes a xestións ou dilixencias, en dito lugar, especificamente relacionadas co servicio de que se trate e sempre cos medios regulares de transporte resulten claramente inadecuados.5) Utilización de vehículos particulares e outros medios especiais de transporte. Cando, así se determine na orden da comisión, poderase utilizar nas comisións de servicio, vehículos particulares. Téñase en conta que o importe da indemnización a percibir como gasto de viaxe polo uso de vehículo particular na comisión de servicio, queda fixada en 0,19 euros por kilometro recorrido polo uso de automóbiles, conforme o establece o artigo 1 da Orden de EHA/3770/2005, de 1 de decembro, pola que se revisa o importe da indemnización polo uso de vehículo particular establecida no Real Decreto 462/2002, de 24 de maio, sobre indemnizacións por razón do servicio. Neste caso tamén resultarán indemnizables, previa xustificación documental, os gastos de peaxe en autopistas, nos casos en que polas características do percorrido, se considerase necesiario polo órgano que designa a comisión e se prevera na correspondente orden.6) Revisión das indemnizacións. A contía das indemnizacións derivadas do uso do vehículo particular será aplicable a norma estatal que leve a cabo a actualización do importe das mesmas.7) Outros gastos. Así mesmo tamén serán considerados como gastos indemnizables por parte da Corporación os dos cargos electos cando sexan ocasionados con motivo da matricula en cursos impartidos polas administracións públicas e dirixidos nas súas convocatorias ós cargos electos.8) Procedemento para levar a cabo a comisión e a súa indemnización. Será preciso solicitar a autorización ao Alcalde do Concello quen a través de autorización determinará a data, o lugar de destino, a hora estimada de comezo e fin da comisión de servicio, o medio de transporte que se autoriza a utilizar, etc e demais extremos precisos conforme os artigos anteriores. Logo de celebrada a comisión os cargos electos deberán presentar con carácter previo ao abono da mesma a conta xustificativa, coas facturas ou documentos substitutivos correspondentes xustificativas do gasto realizado. Respecto a conta xustificativa deben coincidir os conceptos xustificados ca orde de comisión de servicio emitida polo Alcalde. Unha vez fiscalizado o expediente pola intervención municipal, farase efectivo o abono da indemnización a través de transferencia ao interesado. Posibilítase con carácter excepcional, e en casos debidamente xustificados no expediente, que o abono das indemnizacións teña carácter de a xustificar. Para o non previsto expresamente neste acordo, será de aplicación o RD462/2002, de 20 de maio, sobre indemnizacións por razón do servicio e disposicións de desenvolvemento ou normas de carácter xeral que as substitúan.7º Proceder á publicación do presente acordo no Boletín Oficial da Provincia, ós efectos do disposto no artigo 75.5 da Lei 7/1985, de 2 de abril” Fene, 8 de xullo de 2015 O alcalde Juventino José Trigo Rey